section_heading: 1945. – 1952.
paragraph_text: Poslije rata Bill je kupio Gerhardtov bolid. Tim bolidom u zadnjim mjesecima godine pobijedio je na 13 utrka i osvojio naslov u prvenstvu United Racing Associationa. Godine 1946. Vukovich pobjeđuje na 31 utrci i osvaja drugi naslov zaredom u prvenstvu URA, a 1947. postaje viceprvak. Nakon korištenja bolida Old Ironsides Bill je nabavio bolji bolid, koji je također dizajnirao Fred Gerhardt. Bolid je imao šasiju Kurtis Krafta, a pogonili su ga motori tvrtke Offenhauser.